Eefeu (Plaantenker)

Eefeu (Hedera), es en Plaantenker fan di Familie Arālienplaanten (Arāliaceae). Ön Euroopa wukset fuaral (Hedera helix), di iinfachi Eefeu.

Eeđer't Uurterbok skel em Efoi skriif.

 Biskriiwing
 Vegetatiif 
Eefeu-Arten sen altert green Klaterplaanten of ja wuksi aur di Öört hen (Öörtdeeker).

Hat jeft aur 400 Slacher fan Eefeu, hur fuaral di Foremen fan di Bleeren forskelig sen.

 Stofi iin ön di Eefeu 
Eefeu es aur dit Saponiin (v. a. Hederin) geftig. Wan em diar tö fuul fan it, fair em wiit Skit en skel höm aaft uk aurtdö (fuaral Jungen). Fan Eefeu sen uk al Mensken duarblewen. Aurdat di Frücht man ek gur smak, uur di ek olter aaft eten, en diarom uur diar uk ek aaft jen kraank fan.

Tauin en Spöölin me Eefeubleeren
Aur dit Saponiin iin ön di Bleeren ken em diar uk aur di Maaten gur me taui en renski. Dit Saponiin es dit Natmerel.
Wan em Kluađern taui wel, da kum iinfach 10 bit 15 Bleeren iin ön en Höös, des uur techtknet en kumt me iin ön di Tauimaskiin.
Uk ön di Köken ken em diarme spööli, diarfuar uur di Bleeren iin ön wārem Weeter liar, en wan em dit ofgööten heer, da es dit Spöölmeren.

Jir üs diar helpt en bet Ötji of Ötji-Esens, wan dit muar Kraft haa skel.

Kategorie:Guart
Kategorie:Araliaceae